Ավա Դյուվերնեյ

Ավա Մարի Դյուվերնեյ (, ), ամերիկացի ռեժիսոր, սցենարիստ, պրոդյուսեր և հրապարակախոս։

Կարիերա 
1999 թվականին Ավա Դյուվերնեյն ստեղծել է The DuVernay Agency-ն, հանդես է եկել որպես մարքեթոլոգ ավելի քան հարյուր ֆիլմերում՝ զուգահեռաբար թողարկելով վավերագրական ֆիլմեր։

2010 թվականին Դյուվերները թողարկել է իր առաջին խաղարկային ֆիլմը՝ «Ես կհետևեմ», որի համար արժանացել է քննադատների գովաբանությանն ու ստացել մի շարք մրցանակներ անկախ կինոյի բնագավառում։ 2012 թվականին թողարկել է «Ոչ մի տեղի կիսաճանապարհին» ֆիլմը, որի համար արժանացել է «Սանդենս» կինոփառատոնի գլխավոր մրցանակի՝ դառնալով աֆրոամերիկացի առաջին կինը, որ ստացել է այդ մրցանակը կինոֆիլմի լավագույն ռեժիսուրայի համար։ 2013 թվականին նկարահանել է «Դուռ» կարճամետրաժ ֆիլմը, որը ներկայացվել է Վենետիկի 70-րդ կինոփառատոնում, իսկ Շոնտա Ռայմզը նրան հրավիրել է որպես «Սկանդալ» հեուստասերիալի երրորդ եթերաշրջանի էպիզոդներից մեկի ռեժիսոր։ Դա եղել է «Vermont Is for Lovers, Too» էպիզոդը։

2014 թվականին Ավա Դյուվերնեյը թողարկել է իր երրորդ լիամետրաժ խաղարկային ֆիլմը՝ «Սելմա», որը հիմնված է 1965 թվականին տեղի ունեցած քաղաքացիական իրավունքների համար պայքարի իրական դեպքերի վրա։ Դյուվերնեյը ներկայացվել է «Ոսկե գլոբուս» և «Անկախ հոգի» մրցանակների որպես լավագույն ռեժիսոր, իսկ ֆիլմը ներկայացվել է «Օսկարի», սակայն Դյուվերնեյը չի ներկայացվել մրցանակի որպես ռեժիսոր, ինչի համար Կինեմատոգրաֆիական արվեստների և գիտությունների ակադեմիան ենթարկվել է խիստ քննադատության ինչպես մամուլի, այնպես էլ հանդիսատեսի կողմից (մասնավորապես Թվիթթերում)։

2015 թվականին Դյուվերնեյը հայտարարել է իր հաջորդ ֆիլմի մասին, թե այն պետք է պատմի մի սիրո պատմություն, որ ծավալվել է «Կատրինա» փոթորկի ժամանակ։ Նա նաև հանդես է եկել որպես «Շաքարի պլանտացիաների թագուհին» սերիալի ստեղծող և պրոդյուսեր, որը ցուցադրվել էOprah Winfrey Network-ում 2016 թվականի սեպտեմբերի 6-ից։ 2016 թվականի օգոստոսի 1-ին՝ պրեմիերայից մեկ ամիս առաջ, սերիալը երկարաձգվել է մինչև երկրորդ եթերաշրջան։

Դյուվերնեյի հաջորդ գեղարվեստական ֆիլմը՝ «Ժամանակի կնճիռ» (), ԱՄՆ-ում էկրան է բարձրացել 2018 թվականի մարտի 9-ին, Ռուսաստանում՝ մարտի 8-ին և արժանացել խառը արձագանքների հանդիսատեսի և քննադատների կողմից։

Ծանոթագրություններ 

Ամերիկացի կինոռեժիսորներ
Ամերիկացի գրողներ
Ամերիկացի սցենարիստներ
BAFTA մրցանակի դափնեկիրներ
Ամերիկացի կինոպրոդյուսերներ
Հրապարակախոսներ